cyanic-selkie/wikianc huggingface dataset:
თბილისის მერია
თბილისის მერია – წარმოადგენს თვითმმართველობის ორგანოთა სისტემას, რომელიც უზრუნველყოფს ქალაქ თბილისის თვითმმართველობის აღმასრულებელ-განმკარგულებელ საქმიანობას. მთავრობა შედგება: მერის, მერის მოადგილეებისა და ქალაქ თბილისის საქალაქო სამსახურების ხელმძღვანელებისაგან. თბილისის რაიონების გამგებლები თანამდებობრივად შედიან მთავრობის შემადგენლობაში. ქალაქ თბილისის მერიის სისტემაში შემავალი კონტროლისა და ზედამხედველობის განმახორციელებელი საქალაქო სამსახურების ხელმძღვანელები ქალაქ თბილისის მთავრობის შემადგენლობაში არ შედიან.
2008 წლის 3 თებერვლიდან მერიის ადმინისტრაცია და საქალაქო სამსახურები გადავიდნენ ახალ შენობაში - ჟ. შარტავას ქუჩა № 7-ში მდებარე, ყოფილ „შრომის სასახლეში“. მანამდე მერის ადმინისტრაცია თვითმმართველობის ისტორიული შენობაში იყო თავისუფლების მოედანზე, ხოლო საქალაქო სამსახურები სხვადასხვა შენობებში თბილისის მასშტაბით.
სქოლიო
მერია კატეგორია:თბილისის მთავრობა
ბირკა (შვედეთი)
ბირკა (Birka) — შვედი ვიკინგების მსხვილი სავაჭრო ცენტრი 800-975 წლებში, რომელიც ჩრდილოელი მოციქულის, წმინდა ანსგარის "ცხოვრებასა" და ადამ ბრემენელის თხზულებებშია მოხსენებული. XIX საუკუნიდან გაიგივებულია კუნძულ ბიორკიოსთან მელარენის ტბაზე, შესულია იუნესკოს ძეგლთა სიაში. უძველესი ქალაქია თანამედროვე შვედეთის ტერიტორიაზე. სავაჭრო გზების საბოლოო პუნქტი იყო, რომელიც სკანდინავიას არაბეთის სახალიფოს აკავშირებდა. ამაზე არაბული რკინის ფულის და საქონლის არაერთი მონაპოვარიც მოწმობს. X საუკუნის ბოლოს თავისი პოლიტიკური და ეკონომიკური მნიშვნელობა სიგტუნს დაუთმო, სავარაუდოდ დიდი ხანძრის, ან სამდინარო გზების გამეჩეჩების გამო.
ლიტერატურა
კატეგორია:შვედეთის არქეოლოგიური ძეგლები კატეგორია:მსოფლიო მემკვიდრეობის ძეგლები შვედეთში კატეგორია:შვედეთის ისტორია კატეგორია:ვიკინგები
ურბან III
მინი|მარჯვნივ|ურბან III ურბან III (Urbanus PP. III; ერისკაცობაში უბერტო კრიველი დ. 1120, მილანი — გ. 20 ოქტომბერი, 1187, ფერარა) — რომის პაპი 1185–1187 წლებში.
წარმოშობით იტალიელი. დაიბადა მილანის ცნობილი გვარის წარმომადგენელთა ოჯახში. მიიღო საღვთისმეტყველო განათლება ბოლონიაში. პაპად აირჩიეს 25 ნოემბერს, ხოლო კორონაცია გაიმართა 1 დეკემბერს. შტაუფენების შეურიგებელი მტერი. მისი პონტიფიკატი აღინიშნება იმპერატორ ფრიდრიხ I ბარბაროსას წინააღმდეგ შეუპოვარი, მაგრამ უშედეგო ბრძოლით. სალაჰ-ად-დინის მიერ იერუსალიმის აღებამ დააჩქარა მისი სიკვდილი.
რესურსები ინტერნეტში
კატეგორია:რომის პაპები კატეგორია:დაბადებული 1120 კატეგორია:გარდაცვლილი 20 ოქტომბერი კატეგორია:გარდაცვლილი 1187
სანტიაგოს ბუნებისმეტყველების ეროვნული მუზეუმი
მინი|მარჯვნივ|280პქ|სანტიაგოს ბუნებისმეტყველების ეროვნული მუზეუმი სანტიაგოს ბუნებისმეტყველების ეროვნული მუზეუმი (Museo Nacional de Historia Natural de Chile) – ბუნებისმეტყველების ეროვნული მუზეუმი სანტიაგოში, ჩილე. იგი მესამე მუზეუმია, ნატიფი ხელოვნების ეროვნულ მუზეუმსა და ეროვნულ ისტორიულ მუზეუმთან ერთად, რომელსაც ეწოდება ეროვნული.
რესურსები ინტერნეტში
კატეგორია:ჩილეს მუზეუმები
გიეში
გიეში — ავშნის გვარის ორი სახეობის — კავკასიური გიეშისა (Artemisia caucasica) და ბრჭყვიალა გიეშის (Artemisia splendens) სახელწოდება. ორივე სახეობას სუსტად შეფოთლილი 10–30 სმ სიმაღლის ღერო და ვერტიკალურად ჩაზრდილი მსხვილი, დატოტვილი ფესვები აქვს. ახალგაზრდა უნაყოფო (ხშირად შეფოთლილი) ყლორტები მიწაზე გართხმულ მკვრივ კორდს ქმნის. ვერცხლისფერი ხშირი, ხავერდოვანი ბუსუსი დეკორატიულ იერს აძლევს ამ მცენარეს.
ლიტერატურა
კატეგორია:რთულყვავილოვანნი
თეთრსისხლა წერისებრნი
თეთრსისხლა წერისებრნი (Channichthyidae) — თევზების ოჯახი ქორჭილასნაირთა რიგისა. ტანზე ქერცლი არ აქვთ, სიგრძეში 75 სმ-მდე არიან. შეფერილობა მოთეთროა შავი ლაქებით, ზოგჯერ მომწვანო და მოწითალო ელფერით. თავი დიდია; ყბები კბილიანია. აქვთ ზურგის ორი ფარფლი, პირველი — წვრილი ეკლიანი სხივებით. გვერდითი ხაზები 2 ან 3-ია. სისხლი უფერულია, თითქმის არ შეიცავს ერითროციტებს; ჟანგბადი შედის სხეულის კანის საფრის კაპილაური ქსელის მეშვეობით და გადაადგილდება პლაზმით. საცურავი ბუშტი არ აქვთ. ცნობილია 11 გვარი და დაახლოებით 20 სახეობა. მათი უმრავლესობა ანტარქტიკის, სუბანტარქტიკისა და სამხრეთ ნახევარსფეროს ზომიერ განედებში გვხვდება. ფსკერის თევზებია, ბინადრობენ ძირითადად 700 მეტრამდე სიღრმეზე, Chionobathyscus dewitti — 1–2 ათას მეტრამდე. სქესობრივად მწიფდებიან 3–7 წლის ასაკში. შემოდგომაზე ფსკერზე ყრიან მსხვილ ქვირითს (დიამეტრი 4–5 მმ). ლიფსიტები ვითარდებიან წყლის სიღრმეში. იკვებებიან კრილითა და თევზით. რეწვის ობიექტებია; ხორცი და ქვირითი მაღალი საგემოვნო თვისებებით ხასიათდება.
სქოლიო
კატეგორია:ქორჭილასნაირნი
ემილი სკარატი
ემილი სკარატი (| Emily Scarratt) დ. 8 თებერვალი, 1990, ლესტერი, დიდი ბრიტანეთი) — ინგლისელი ქალი მორაგბე, თამაშობდა ცენტრში და ფულბეკად. ნაკრებების ღირსებას იცავდა როგორც რაგბი-15-ში, ასევე რაგბი-7-ში. 1014 წელს 7 ქალა რაგბიში ევროპის ჩემპიონი გახდა, ხოლო მომდევნო წელს კლასიკურ 15 ქალაში მსოფლიოს ჩემპიონი. 2019 წელს მსოფლიოს საუკეთესო ქალ მორაგბედ დაასახელს, ხოლო 2013 წელს ინგლისის ქალ საუკეთესო მორაგბედ. გარდა მორაგბისა ასევე არის კვალიფიცირებული მასწავლებელი.
საკლუბო კარიერა
ბავშვობაში ემილი ჰოკეით, რაუნდერსი-ით, და კალათბურთით იყო გატაცებული. მას ამერიკულ, საკალათბურთო სტიპენდიას სთავაზობდნენ, მაგრამ იაუარა და რაგბიში გააგრძლეა ვარჯიში. 2007-2017 წლებში ლიჩფილდში გამოდიდა, 2017-დან კი Loughborough Lightning -ის ღირსებას იცავს.
ინგლისის ქალთა ეროვნული ნაკრები (15 ქალა)
ინგლისის ქალთა ეროვნულ ნაკრებში დებიუტი 2008 წელს ჰქონდა. 12 მატჩში 12 ლელო გაიტანა, რაც იმ დროს მხოლოდ ირლანდიის ლეგენადრულ მორაგბეს ბრაიან ოდრისკოლმა {ბრაიან ჯერალდ ო’დრისკოლი}შეძლო. 2010 და 2014 წლებში ქალთა მსოფლიოს ჩემპიონატზე იასპარეზა. 2010-ში მასპინძელი ინგლისი იყო და ნაკრები ფინალში გავიდა, სადაც დაძაბულ ბრძოლაში ახალ ზელანდიასთან დამარცხდა 10-13. ჩემპიონატზე სკარეტმა ერთი ლელო დადო, 28 აგვისტოს B ჯგუფის შეხვედრაში აშშ-ს ნაკრებთან. ემილმა მეტოქე 51-ე წუთზე დაალელოვა, ნაკრებმა კი 37-10 იმარჯვა. ვერცხლის მედლების შემდეგ, ოთხ წელიწადში ოქროს მედალი მოიგო. რიგით მე-7 ქალთა მსოფლიოს ჩემპიონატს საფრანგეთმა უამსპინძლა და ფინალში ინგლისმა კანადელი ქალები დაამარცხეს 21-9. ემილმა 2 ლელო გაიტანა, 15 გარდასახვა, 10 ჯარიმა და 70 ქულით ჩემპიონატის მთავამექულეც შეიქმნა. ფინალში მან ერთი ლელოს და გარდასახვის წილ, 3 ჯარიმა გაიტანა და ნაკრებს მთელი 16 ქულით შეეწია. 2017 წელს ირლანდიაში ქალთა მსოფლიოს პირველობაზე ნაკრების ვიცე-კაპიტანი იყო და ოქროს მედლები ფინალში კვლავ ახალ-ზელანდიასთან დათმეს. 32-41. სკარატმა ფინალში 2-2 ჯარიმა და გარდასახვა გაიტანა, და მეორედ მსოფლიოს ვერცხლის პრიზიორი შეიქმნა. ემილი 2012 წელს ექვსი ერის თასს დაეუფლა. 2019 წელს 29 წლისა მსოფლიოს წლის საუკეთესო მორაგბე გახდა. , ნაკრებში სულ 74 მატჩი ჩაატარა და 557 ქულა დაგროვა.
შვიდ ქალა ნაკრები
გარდა 15-იანი რაგბისა, 7 ქალიანშიც წარმატებით ასპარეზობს, 12 ლელო აქვს გატანილი და 2012 წელს ევროპის ჩემპიონიც გახდა. 2016 წელს რიო დე ჟანეიროს ოლიმპიადაზე ნაკრებს უკაპიტნა და მე-4 ადგილზეც გაიყვანა. რაგბი-7-დან რამდენჯერმე ნომინირებული იყო საუკეთესო რაგბისტის წოდებაზე.
პირადი ცხოვრება
ლიდსის უნივერსიტეტში ფიზიკუკულტურის უმაღლესი განათლება მიიღო. ბირმინგემში მეფე ედვარდის სახელობის სკოლაში ფიზკულტურას ასწავლიდა, თავის მეგობარ და თანაგუნდელ ნატაშა ჰანტთად ერთად. დიდი რაგბის გამო მას პროფესიის დათმობა მოუწია.
რესურსები ინტერნეტში
კატეგორია:რაგბი ინგლისში კატეგორია:ქალი სპორტსმენები კატეგორია:დაბადებული 8 თებერვალი კატეგორია:1990
ელიავა
საკუთარი სახელი  ელიავა შეიძლება აღნიშნავდეს ერთ-ერთ შემდეგ პიროვნებათაგანს:
Past Masters
ალბომის სათაური ასევე გამოიყენებოდა EMI-ს მიერ - ამ სახელწოდებით გამოიცა ჯგუფის სამი გამოუცემელი სინგლი.
ნაწილი 1
მინი|მარჯვნივ|Past Masters, ნაწილი 1
შეტანილია 1962-1965 წლების ორიგინალური ჩანაწერები:
ნაწილი 2
მინი|მარჯვნივ|Past Masters, ნაწილი 2
გიენოსი
გიენოსი (gyēnos) — ანტიკური ხანის ქალაქი შავი ზღვის სანაპიროზე, კოლხეთის სამეფოში (ახლანდელი ქალაქ ოჩამჩირის მახლობლად). გიენოსს ამავე სახელწოდების მდინარესთან ერთად იხსენიებს ბერძენი ავტორი ფსევდო-სკილაქს კარიანდელი (ძვ. წ. IV ს.). როგორც ვარაუდობენ, გიენოსს შეესატყვისება პომპონიუს მელას (ძვ. წ. I ს.) მიერ მოხსენიებული ქ. კიკნოსი, სტეფანე ბიზანტიელის (VI ს.) ლექსიკონში დასახელებული ქ. პიენისი და ქ. ტიენისი. ოჩამჩირის მიდამოების არქეოლოგიური შესწავლის შედეგად დადგენილია, რომ აქ ჯერ კიდევ ქალაქის წარმოქმნამდე არსებობდა ადგილობრივი დიდი დასახლება და განვითარებული იყო ხელოსნური წარმოება. გიენოსის დაწინაურება და საქალაქო ცენტრად გადაქცევა ემთხვევა ახლანდელი ოჩამჩირის მახლობლად, მდინარე ჯიკუმურის შესართავთან ბერძენთა, საფიქრებელია, ათენელთა, სავაჭრო სამოსახლოს დაარსებას (ძვ. წ. V ს. II ნახ.). გიენოსში ბერძენთა გვერდით ცხოვრობდა მკვიდრი კოლხური მოსახლეობა. ადრინდელ ანტიკურ ხანაში (ძვ. წ. V-IV სს.) გიენოსს მჭიდრო ეკონომიკური ურთიერთობა ჰქონდა საბერძნეთის უმსხვილეს ცენტრებთან, განსაკუთრებით ათენთან, რომელსაც უხვად აწვდიდა გემთმშენებლობისათვის საჭირო მასალას — ძვირფას ხეს (ბზა და სხვა). შემდეგში გიენოსის საგარეო ვაჭრობაში ათენის ადგილს იკავებენ მცირე აზიის ცენტრები, განსაკუთრებით სინოპი. ძვ. წ. I საუკუნეში გიენოსი დაკნინდა, მისი შემდგომი გამოცოცხლება ემთხვევა ეგრისის სამეფოს გაძლიერებასა და საქალაქო ცხოვრების ახალ აღმავლობას (IV-V სს.).
ლიტერატურა
კატეგორია:შავიზღვისპირა ქალაქები კატეგორია:ისტორიული ქალაქები
უზუნ-ჰასანი
უზუნ-ჰასანი (დ. დაახლ. 1423 — გ. 6 იანვარი, 1478) — აყ-ყოიუნლუს თურქმანთა სახელმწიფოს გამგებელი 1453-1478 წლებში. გამორჩეული სარდალი და პოლიტიკოსი. გამუდმებულად ებრძოდა ყარა-ყოინლუს თურქმანებს და 1467 წელს მათი ლაშქარი დაამარცხა, ბოლო მოუღო ყარა-ყოინლუს სახელმწიფოს და თავის სატახტო ქალაქად თავრიზი გამოაცხადა.
უზუნ-ჰასანი ცდილობდა ცენტრალური ხელისუფლების განტკიცებას, ეწეოდა საამშენებლო საქმიანობას, შეეცადა საგადასახადო საქმის მოწესრიგებას - გამოსცა „კანუნნამე“, რომლითაც განისაზღვრა ძირითადი გადასახადების ოდენობა. ოსმალეთის იმპერიის წინააღმდეგ ბრძოლაში დაუკავშირდა ვენეციას (1463 წ.); მოლაპარაკებას აწარმოებდა უნგრეთთან და პოლონეთთან კავშირის თაობაზე. 1473 წელს სძლია სულთან მეჰმედ II-ის ლაშქარს, მაგრამ იმავე წელს მარცხი განიცადა ოსმალებთან ბრძოლაში. რამდენიმეჯერ ილაშქრა საქართველოში.
ლიტერატურა
კატეგორია:აყ-ყოინლუს მმართველები კატეგორია:დაბადებული  1423 კატეგორია:გარდაცვლილი 6 იანვარი კატეგორია:გარდაცვლილი 1478
საჭიროება
საჭიროება არის რაღაცისადმი უკმარისობის გრძნობა, რომელსაც განიცდის ადამიანი. ადამიანური საჭიროება შეძლება იყოს:
როდესაც საჭიროება არ კმაყოფილდება, ადამიანი ეძებს საშუალებას, რომლის მეშვეობითაც შეიძლება დაიკმაყოფილოს ეს საჭიროება ან ახშობს მას.
კატეგორია:ეკონომიკა კატეგორია:ფილოსოფია
რაინერ ცობელი
რაინერ ცობელი (დ.3 ნოემბერი, 1948, ვრეშტედტი, გერმანია) — გერმანელი ყოფილი ფეხბურთელი და მწვრთნელი, 2008–2009 წლებში წვრთნიდა თბილისის „დინამოს“.
რესურსები ინტერნეტში
კატეგორია:გერმანელი ფეხბურთელები კატეგორია:დაბადებული 1948 კატეგორია:მიუნხენის ბაიერნის ფეხბურთელები კატეგორია:თბილისის დინამოს მწვრთნელები კატეგორია:გერმანელი ფეხბურთის მწვრთნელები კატეგორია:დაბადებული 3 ნოემბერი
ელიაშვილი (მრავალმნიშვნელოვანი)
საკუთარი სახელი  ელიაშვილი  შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
უზუნ-ჰასანის ლაშქრობები საქართველოში
უზუნ-ჰასანის ლაშქრობები საქართველოში — აყ-ყოინლუს (თეთრბატკნიანები) მმართველის უზუნ-ჰასანის ლაშქრობები XV საუკუნის 60-70-იან წლებში. ამ ლაშქრობათა შესახებ მოგვითხრობენ ქართული, სპარსული, არაბული და იტალიური წყაროები. „ქართლის ცხოვრების“ გაგრძელებაში და ვახუშტი ბატონიშვილთან მხოლოდ ერთი შემოსევაა ნახსენები. „ქართლის ცხოვრების“ გადაკეთებული გაგრძელების ავტორი და არაბულენოვანი თურქი ისტორიკოსი მუნეჯიმბაში კი სამ შემოსევას ახსენებენ.
ოსმალებთან 1473 წელს დამარცხებულმა უზუნ-ჰასანმა საქართველოში ილაშქრა, ქვეყანა ააოხრა, დიდძალი ნადავლი წაიღო და თავრიზში დაბრუნდა. ამ ლაშქრობის დროს, როგორც ჩანს, მას საქართველოსთვის ხარკი შეუწერია. 1477 წელს უზუნ-ჰასანი დასავლეთისკენ (ვითომ ოსმალეთის წინააღმდეგ) დაიძრა, მაგრამ მოულოდნელად საქართველოსაკენ გადაუხვია. ლაშქარს წინ მიუძღოდა 5 ათასი მხედარი. ორი დღის შემდეგ თურქმანები თბილისს მიადგნენ და თითქმის უბრძოლველად დაიკავეს ქალაქი. აქედან უზუნ-ჰასანი გორისაკენ გაემართა, მისი მიდამოებიც უბრძოლველად დაიკავა და მოაოხრა. ბაგრატ მეფემ და ყვარყვარე II ათაბაგმა უზუნ-ჰასანთან მოლაპარაკება გამართეს. მან 16 ათასი დუკატი მოითხოვა და შეპირდა, რომ გაეცლებოდა საქართველოს, ოღონდ თბილისს შეინარჩუნებდა. ქართველებმა იკისრეს ამ თანხის გადახდა და მის ანგარიშში 4 მოზრდილი ლალის თვალი („ბალაში“) გაუგზავნეს უზუნ-ჰასანს, რომელმაც ვენეციის ელჩს ბარბაროს დაავალა მისი შეფასება. ბარბარომ ქართველთა თხოვნით, თითოეული ლალი 4 ათას დუკატად შეაფასა და საერთო თანხა 16 ათასი დუკატი გამოიყვანა. მაგრამ უზუნ-ჰასანმა უარი თქვა ლალის თვლებზე და ფული მოითხოვა. თანხის მიღების შემდეგ მან 5 ათასი ტყვე წაიყვანა და თავრიზს დაბრუნდა, მაგრამ თბილისი თავისად დაიჭირა და მის გამგებლად ხალილ-ბეგ ბეგთაში დატოვა. უზუნ-ჰასანის გარდაცვალების შემდეგ (1478 წ.) თბილისი ისევ ქართველებმა დაიკავეს.
ლიტერატურა
კატეგორია:ლაშქრობები საქართველოში
კიმბერლი
კიმბერლი (Kimberly) — ქალაქი აშშ-ში. მდებარეობს აიდაჰოს შტატში, ტვინ-ფოლსის ოლქში. 2010 წლის მონაცემებით ქალაქის მოსახლეობა შეადგენს 3264 კაცს.
იხილეთ აგრეთვე
კატეგორია:აიდაჰოს ქალაქები
ჩრდილოეთი კარელია
რეგიონი შედგება 14 მუნიციპალიტეტისაგან. ადმინისტრაციული ცენტრია ქალაქი იოენსუუ.
541
თარიღი უცნობია
''
ელიოზიშვილი (მრავალმნიშვნელოვანი)
საკუთარი სახელი  ელიოზიშვილი შეიძლება აღნიშნავდეს ერთ-ერთ შემდეგ პიროვნებათაგანს:
რონალდ კუმანი
რონალდ კუმანი (დ. 21 მარტი, 1963, ზაანდამი, ნიდერლანდები) — ნიდერლანდელი ფეხბურთელი და ფეხბურთის მწვრთნელი, თამაშობდა მცველისა და ნახევარმცველის პოზიციაზე. იყო საფეხბურთო კლუბ „ბარსელონას“ მთავარი მწვრთნელი. შეტევაში იყო ერთ-ერთი საუკეთესო ცენტრალურ მცველებს შორის, გამოირჩეოდა ზუსტი დარტყმებით შორიდან, განსაკუთრებით საჯარიმო დარტყმებით.
მიუხედავად იმისა, რომ კუმანი ცენტრალური მცველი იყო, ჰოლანდიელმა სახელი გაითქვა თავისი ბომბარდირული თვისებებითაც. მას მცველებს შორის ყველაზე მეტი - 207 გოლი აქვს გატანილი. კუმანი ცნობილი იყო თავისი საჯარიმო დარტყმებით, საიდანაც ბევრი მნიშვნელოვანი გოლი გაიტანა. 1992 წლის ჩემპიონთა თასის ფინალში მის მიერ დამატებით დროში გატანილმა საჯარიმომ „ბარსელონას“ პირველად მოაგებინა ეს ტიტული. ამ გოლით იგი პირველი ფეხბურთელი გახდა, რომელსაც უეფა-ს ზედიზედ ორი სხვადასხვა ტურნირის ფინალში აქვს გატანილი.
ჰოლანდიის ნაკრების შემადგენლობაში კუმანმა 1990 და 1994 წლის მსოფლიო ჩემპიონატები ჩაატარა. სულ კი 78 მატჩში ეროვნული გუნდის სასარგებლოდ 14 გოლი გაიტანა.
კარიერა
კუმანმა პროფესიონალური კარიერა 1980 წელს „გრონინგენში“ დაიწყო. შემდეგ ითამაშა ამსტერდამის „აიაქსში“, ეინდჰოვენის „პსვ“-ში, „ბარსელონასა“ და ბოლოს როტერდამის „ფეიენორდში“. ხანგრძლივი კარიერის განმავლობაში კუმანმა მოიგო: 2 ჩემპიონთა თასი, 5 ჰოლანდიის ჩემპიონატი, 4 ესპანეთის ჩემპიონატი, 1 ესპანეთის თასი და ასევე ევროპის ჩემპიონატი, 1988 წელს.
ადრეული წლები
საფეხბურთო კარიერის დასრულების შემდეგ მუშაობდა გუს ჰიდინკის სამწვრთნელო შტაბში, ფრანკ რეიკაარდსა და იოჰან ნესკენსის გვერდით, 1998 წლის მსოფლიო ჩემპიონატზე. ჩემპიონატის დასრულების შემდეგ იგი „ბარსელონაში"“ მთავარი მწვრთნელის თანაშემწედ დანიშნეს. 2000 წელს კი პირველად დაიწყო დამოუკიდებლად მუშაობა და არნემის „ვიტესის“ მთავარი მწვრთნელი გახდა. მცირე ბიუჯეტის მქონე გუნდი კუმანმა უეფა-ს თასზე გაიყვანა.
აიაქსი ამსტერდამი
2001 წელს კუმანი „აიაქსის“ მთავარი მწვრთნელი გახდა. პირველივე სეზონში მისმა გუნდმა ჰოლანდიის ჩემპიონატი და თასი მოიგო. მომდევნო წარმატებას „აიაქსმა“ 2003-04 წლების სეზონში მიაღწია, მაგრამ უეფა-ს თასზე „ოსერთან“ დამარცხების შემდეგ კუმანი გუნდიდან წავიდა.
ბენფიკა ლისაბონი
2005 წელს მან უკვე ლისაბონის „ბენფიკა“ ჩაიბარა. იმ სეზონში კუმანის გუნდმა პორტუგალიის სუპერთასი და ჩემპიონატის ბრინჯაოს მედლები მოიგო, ხოლო მომდევნო წელს ჩემპიონთა ლიგის 1/4 ფინალში მომავალ გამარჯვებულ „ბარსელონასთან“ დამარცხდა.
პსვ ეინდჰოვენი
შემდეგი, 2006-07 წლების სეზონი ეინდჰოვენის „პსვ“-ში გაატარა, მან გუს ჰიდინკი ჩაანაცვლა. მისი ხელმძღვანელობით კლუბმა მეორე ადგილოსან „აიაქსს“ მხოლოდ 1 გოლით გადაუსწრო და მოიპოვა ნიდერლანდის ჩემპიონის ტიტული. სეზონის დასრულების შემდეგ კუმანმა კლუბი დატოვა.
ვალენსია
2007 წლის 31 ოქტომბერს პრიმერა დივიზიონში მოასპარეზე „ვალენსიასთან“ მოაწერა კონტრაქტს ხელი, გუნდი 5 ნოემბერს ჩაიბარა. მისი მეთაურობით კლუბმა შეძლო ესპანეთის თასის მოპოვება, რომელიც „ვალენსიას“ 1999 წლის შემდეგ არ ჰქონდა მოგებული. ეს ტიტული კუმანს ფეხბურთელობის პერიოდშიც ჰქონდა მოგებული, „ბარსელონის“ შემადგენლობაში. ლიგის გათამაშებაში კლუბი მე-15 ადგილამდე ჩამოქვეითდა მხოლოდ 2 ქულა აშორებდა დასაქვეითებელ ზონას, ამავდროულად უეფა-ს ჩემპიონთა ლიგის ჯგუფურ ეტაპზე ბოლო ადგილი დაიკავა. ბილბაოს „ატლეტიკთან“ წაგებული მატჩის შემდეგ (5-1), 2008 წლის 21 აპრილს კუმანი გაათავისუფლეს თანამდებობიდან.
ალკმარი
2009 წლის 18 მაისს ჩაიბარა „ალკმარი“, რომელმაც წინა სეზონში ლუი ვან გალის მეთაურობით ნიდერლანდის ჩემპიონობა მოიპოვა. ამავე წლის 5 დეკემბერს, ლიგის 16 მატჩიდან 7-ის წაგების შემდეგ კუმანმა მორიგი კლუბი დატოვა.
ფეიენორდი როტერდამი
2 წლიანი შესვენების შემდეგ მორიგი ნიდერლანდური კლუბი, როტერდამის ფეიენორდი ჩაიბარა, კუმანმა კლუბთან 1 წლიანი კონტრაქტი გააფორმა. „ფეიენორდის“ მწვრთნელად დანიშვნის შემდეგ იგი გახდა პირველი ადამიანი, რომელმაც ნიდერლანდების ე.წ. „ტრადიციული დიდი სამეულის“ („აიაქსი“, „PSV“, „ფეიენორდი“) რიგებში გაატარა როგორც საფეხბურთო ისე სამწვრთნელო კარიერის წლები. 2012 წლის დასაწყისში კონტრაქტი გააგრძელა და კლუბში კიდევ 2 წელი დარჩა. 2014 წლის თებერვალში კლუბი დატოვა.
საუთჰემპტონი
2014 წლის ივნისში 3 წლიანი კონტრაქტი გააფორმა პრემიერ ლიგაში მოასპარეზე „საუთჰემპტონთან“, მან მაურისიო პოჩეტინოს ადგილი დაიკავა. ~
მისი ხელმძღვანელობით ჩატარებულ პირველ ექვს თამაშში გუნდმა 4 მოგების, 1 ფრის და 1 წაგების შემდეგ 13 ქულა დააგროვა და ლიგის ცხრილში მეორე ადგილი დაიკავა.
სქოლიო
კატეგორია:დაბადებული 21 მარტი კატეგორია:დაბადებული 1963 კატეგორია:ნიდერლანდელი ფეხბურთელები კატეგორია:ერედივიზიის ფეხბურთელები კატეგორია:ამსტერდამის აიაქსის ფეხბურთელები კატეგორია:როტერდამის ფეიენორდის ფეხბურთელები კატეგორია:გრონინგენის ფეხბურთელები კატეგორია:ეინდჰოვენის პსვ-ს ფეხბურთელები კატეგორია:ესპანეთის პრიმერა დივიზიონის ფეხბურთელები კატეგორია:ბარსელონის ფეხბურთელები კატეგორია:ნიდერლანდების ნაკრების ფეხბურთელები კატეგორია:1988 წლის ევროპის საფეხბურთო ჩემპიონატის ფეხბურთელები კატეგორია:1990 წლის მსოფლიო საფეხბურთო ჩემპიონატის ფეხბურთელები კატეგორია:1994 წლის მსოფლიო საფეხბურთო ჩემპიონატის ფეხბურთელები კატეგორია:ნიდერლანდელი ფეხბურთის მწვრთნელები კატეგორია:ალკმარის მწვრთნელები კატეგორია:ამსტერდამის აიაქსის მწვრთნელები კატეგორია:როტერდამის ფეიენორდის მწვრთნელები კატეგორია:ლისაბონის ბენფიკას მწვრთნელები კატეგორია:ესპანეთის პრიმერა დივიზიონის მწვრთნელები კატეგორია:ვალენსიის მწვრთნელები კატეგორია:ბარსელონის მწვრთნელები
მამაო ჩვენო
thumb|250px|იესო მამაო ჩვენო, მამაო ჩუენო (ܨܠܘܬܐ ܡܪܢܝܬܐ, Πάτερ ημών ან, Pater noster) — მთავარი ლოცვა ქრისტიანულ რელიგიაში, სახარების თანახმად, „მამაო ჩვენო“ თვით იესომ მისცა საკუთარ მოწაფეებს, მათივე თხოვნით. ლოცვის ტექსტი მოცემულია მათესა (6:9—13) და ლუკას (11:2—4) სახარებებში.
რესურსები ინტერნეტში
კატეგორია:ქრისტიანული ლოცვები
ლუციუს III
მინი|მარჯვნივ|ლუციუს III ლუციუს III (Lucius PP. III; ერისკაცობაში უბალდო ალუჩინიოლი დ. 1100, მილანი — გ. 25 ნოემბერი, 1185) — რომის პაპი 1181–1185  წლებში.
ლუციუს III პაპად აირჩიეს 1181 წლის 1 სექტემბერს და რომის პაპი იყო გარდაცვალებამდე, 1185 წლის 25 ნოემბრამდე.
იგი სასტიკი მღვდელთმთავარი იყო, რომელიც არაერთხელ განდევნეს რომაელებმა, ხორცი შეასხა გრიგოლ I-ის იდეას და წესად შემოიღო ცოცხალი და მიცვალებული ერეტიკოსების დაწვა.
რესურსები ინტერნეტში
კატეგორია:რომის პაპები კატეგორია:დაბადებული 1100 კატეგორია:გარდაცვლილი 25 ნოემბერი კატეგორია:გარდაცვლილი 1185
Haedropleura septangularis
Haedropleura septangularis — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
ერეკლე (მრავალმნიშვნელოვანი)
საკუთარი სახელი  ერეკლე შეიძლება აღნიშნავდეს ერთ-ერთ შემდეგ პიროვნებათაგანს:
ნოდარ დუმბაძის სახელობის მოზარდ მაყურებელთა თეატრი
თბილისის მოზარდ მაყურებელთა ქართული თეატრი — ქართული თეატრი თბილისში მოზარდებისათვის. აღნიშნული სახელწოდებით თეატრი ფუნქციონირებდა 1928-1998 წლებში.
ისტორია
პირველ სპექტაკლად წარმოადგინეს ნატალია საცის „ფრიც ბაუერი“ (ოპერისა და ბალეტის თეატრში 1928 წლის 11 ნოემბერს). სპექტაკლი დადგა თეატრის დამაარსებელმა და სამხატვრო ხელმძღვანელმა ა. თაყაიშვილმა, რომლის სახელთანაც არის დაკავშირებული თეატრის უმნიშვნელოვანესი მიღწევები. მას მოჰყვა სერგეი ზაიაიცკის „რობინ ჰუდი“, ვ. კურდიუმოვის „კაცი შავი სათვალეებით“, ნ. ოგნევის „ჰაიავატა“, მ. კლარპიცკაიას „დამსმენი“ და სხვა. თეატრის პირველი მსახიობები იყვნენ: თამარ თვალიაშვილი, გ. კუპრაშვილი, მ. ერგნელი, მ. ქორელი, ბორის გამრეკელი, ბაბო გამრეკელი, გიორგი დარისპანაშვილი, ალექსანდრე გომელაური, ვ. კობელი და სხვა.
XX საუკუნის 30-იანი წლების თეატრის ცხოვრებას სათავეში ედგნენ ალექსანდრე თაყაიშვილი და ბ. გამრეკელი. მათ ეკუთვნოდათ თითქმის ყველა დადგმა: შალვა დადიანის ,,ბოთე და კუსპარა,” კ. ბუაჩიძის და ს. მთვარაძის ,,აურიე რგოლი,” დანიელ ჭონქაძის „სურამის ციხე“, ო. თუმანიანის „გიქორი“, მიხეილ ჯავახიშვილის „არსენა მარაბდელი“, გიორგი ნახუცრიშვილისა და ბ. გამრეკელის ,,ნაცარქექია,” გიორგი ნახუცრიშვილის ,,პატარა მეომრები,” აკაკი წერეთლის „პატარა კახი“, ნიკო ლომოურის „ქაჯანა“ და სხვა. 40-იან წლებში დაიდგა უილიამ შექსპირის ,,რომეო და ჯულიეტა” და ,,ჭირვეულის მორჯულება,” ალექსანდრე ოსტროვსკის „შემოსავლიანი ადგილი,“ ფრიდრიხ შილერის „ვილჰელმ ტელი“.
50-იან წლებში წარმოდგენებს დგამდნენ გამოცდილი და ახალგაზრდა რეჟისორები: ა. ჩხარტიშვილი, გ. ჟურული, ს. ჭელიძე, ლ. იოსელიანი, კ. სურმავა, ო. ალექსიშვილი, ა. ქუთათელაძე და სხვები. ამ პერიოდში დადგმულ სპექტაკლებში – ვ. დარასელის ,,კიკვიძე,” ვ. როზოვის ,,მისი მეგობრები,” ილია ჭავჭავაძის ,,გლახის ნაამბობი,” ფრიდრიხ შილერის ,,პრინცესა ტურანდოტი” (კარლო გოცის მიხედვით), ალექსანდრე აფინოგენოვის ,,მაშენკა,” გიორგი ნახუცრიშვილის ,,კომბლე” გამოჩნდა ახალი აქტიორული სახეები.
თეატრთან, სხვადასხვა დროს, აქტიურად თანამშრომლობდნენ ცნობილი მხატვრები: ელენე ახვლედიანი, სიმონ ვირსალაძე, პეტრე ოცხელი, ი. სუმბათაშვილი, ნიკოლოზ ყაზბეგი, დიმიტრი თაყაიშვილი, ფარნაოზ ლაპიაშვილი, მ. მალაზონია, მ. ჭავჭავაძე, ა. რამიშვილი, მურაზ მურვანიძე, გოგი ალექსი-მესხიშვილი, ი. გეგეშიძე, თემურ ნინუა, ა. ჭელიძე და სხვები.
მნიშვნელოვანი წვლილი შეიტანეს თეატრის შემოქმედებით ცხოვრებაში რეჟისორებმა თ. მაღალაშვილმა, ნ. ხატისკაცმა და თ. ჩხეიძემ თავიანთი სპექტაკლებით: ,,სადა ხარ, სოფიკო?” ,,მერი პოპინსი,” ,,უბედურება,” „დარისპანის გასაჭირი“, „კიკვიძე“, „დონ სეზარ დე ბაზანი“.
50-70-იან წლებში საინტერესო სცენურ სახეებს ქმნიდნენ თეატრის წამყვანი მსახიობები: გ. რევაზიშვილი, ა. ფხალაძე, ნ. ცერცვაძე, რ. თავართქილაძე, ფ. სონღულაშვილი, ლ. ძიგრაშვილი, ი. ელისაშვილი, მ. აბაშიძე, ხ. იოსელიანი, ი. ტყავაძე, ე. ასლამაზიშვილი, ე. სიხარულიძე, ლ. მექვაბიშვილი, ც. ჟორჟოლაძე, ო. ბაღათურია, ვ. მაზმიშვილი, ტ. გიორგაძე, ბ. ხაფავა, ნ. მაჭავარიანი, ნ. პაატაშვილი, ლ. ჯაყელი, ო. სეთურიძე, მ. გოგიჩაიშვილი, შ. ქრისტესაშვილი, ბ. ჯაფარიძე, ნ. ჯავახიშვილი, ჯ. ფილფანი, ა. იოსელიანი და სხვები.
თეატრის ისტორიაში განსაკუთრებული ადგილი უჭირავს რეჟისორ შალვა გაწერელიას შემოქმედებას. მან წარმატებულ მსახიობთა არა ერთი თაობა აღუზარდა ეროვნულ სასცენო ხელოვნებას და 70-90-იან წლებში რამდენიმე უმნიშვნელოვანესი სპექტაკლი დადგა მოზარდ მაყურებელთა თეატრში: კ.გუდრიჩისა და ა.ჰაკეტის ,,ანა ფრანკის დღიური,” ვაჟა-ფშაველას ,,მოკვეთილი,” დავით კლდიაშვილის ,,ირინეს ბედნიერება” (დაჯილდოვდა კოტე მარჯანიშვილის პრემიით) და ,,ქამუშაძის გაჭირვება,” ბერტოლდ ბრეხტის ,,სიმონა მაშარის სიზმრები,” ბორის ლავრენევის ,,რღვევა,” მ.ჯაფარიძის ,,ჩვენებურები,” (დაჯილდოვდა საქართველოს სახელმწიფო პრემიით), ნოდარ დუმბაძის ,,კუკარაჩა,” ირაკლი სამსონაძის ,,აღდგომა გაუქმებულ სასაფლაოზე.” ამ სპექტაკლებში დასამახსოვრებელი სახეები შექმნეს მსახიობებმა: გ.ძნელაძემ, ნ.ბერაძემ, თ.ლოლაშვილმა, გ.მახათაძემ, მ.თევზაძემ, ა.მახარობლიშვილმა, იოსებ მოლოდინაშვილმა,თ. მამულაშვილმა, ბ. მეგრელიშვილმა და სხვებმა.
შემდგომ პერიოდში თეატრში მუშაობდა ნიჭიერი რეჟისორი ქეთევან ხარშილაძე, რომელმაც განახორციელა დადგმები: გ. მამლინის „სალამი დინოზავრებს!“ ვალერი აგრანოვსკი „შეაჩერეთ მალახოვი!“, იაკობ გოგებაშვილის „იავნანა“, ასტრიდ ლინდგრენის „ბიჭუნა და სახურავის ბინადარი კარლსონი“, თამაზ ბაძაღუას „ღუზა ჩაუშვი, ანგელოზო!“, ედმონ როსტანის „შანტეკლერი“.
აღსანიშნავია ოთარ ბაღათურიას, როგორც მსახიობის, რეჟისორისა და დრამატურგის მოღვაწეობა. მისი სპექტაკლები: ვლადიმერ ტენდრიაკოვის „ბანკეტი“, დავით კლდიაშვილის „დარისპანის გასაჭირი“, მისივე „ამიკო“ და „ავი ლომისგან დღეს, ვინ გადაარჩენს ტყეს?“ (იაროსლავ სტელმახის მიხედვით) ღირსეულ ადგილს იკავებდნენ თეატრის რეპერტუარში.
თეატრი ხშირად დადიოდა საგასტროლოდ საქართველოს ქალაქებსა და ყოფილი საბჭოთა კავშირის ქვეყნებში.
გასული საუკუნის 90-იან წლებში თეატრი სერიოზული ორგანიზაციული და შემოქმედებითი პრობლემების წინაშე აღმოჩნდა. მას აღარ ჰქონდა საკუთარი შენობა (რუსთაველის გამზირზე მდებარე ნაგებობა სარეკონსტრუქციო სამუშაოებს შეეწირა) რაც სრულფასოვანი მუშაობის საშუალებას არ იძლეოდა. ეს პროცესი წლების მანძილზე გრძელდებოდა.
1998 წელს გაერთიანდა მოზარდ მაყურებელთა ქართული და რუსული თეატრები გაერთიანდა საერთო სახელწოდებით ნოდარ დუმბაძის სახელობის ცენტრალური საბავშვო თეატრი. მან ბინა დაიდო აღმაშენებლის გამზირზე მდებარე მოზარდ მაყურებელთა რუსული თეატრის ყოფილ შენობაში, რომელსაც საფუძვლიანი რეკონსტრუქცია ჩაუტარდა საქველმოქმედო ფონდ „ქართუს“ დახმარებით.
2013 წელს თეატრის ამჟამინდელი სამხატვრო ხელმძღვანელის დიმიტრი ხვთისიაშვილის ინიციატივითა და საქართველოს პრეზიდენტის შესაბამისი ბრძანებულებით, თეატრს კვლავ დაუბრუნდა ძველი სახელი და ეწოდება ნოდარ დუმბაძის სახელობის მოზარდ მაყურებელთა თეატრი.
დირექტორები
თბილისის მოზარდ მაყურებელთა ქართული თეატრის არსებობის პერიოდში (1928-1998) დირექტორები იყვნენ:
რესურსები ინტერნეტში
მოზარდ მაყურებელთა ქართული თეატრი
ვილიაროია-დე-ლოს-პინარესი
ვილიაროია-დე-ლოს-პინარესი (Villarroya de los Pinares, Villarroya de los Pinars) — მუნიციპალიტეტი ესპანეთში, შედის არაგონის ავტონომიური გაერთიანების ტერუელის პროვინციის მაესტრასგოს კომარკის შემადგენლობაში. ფართობი — 66,414661 კმ². მოსახლეობა — 161 კაცი (2020 წ.).
სქოლიო
კატეგორია:ტერუელის მუნიციპალიტეტები
კაპათა
კაპათა, ქართული მონასტერი იერუსალიმში, სიონის მთაზე. XI საუკუნეში ბაგრატ IV-ის მეუღლემ ბორენამ და მისმა ასულმა მართამ იუსტინიანე დიდის მიერ აგებული, იმხანად დანგრეული ტაძრის ადგილას ააშენეს კაპათას მონასტერი, რომელიც ქართული კულტურულ-საგანმანათლებლო კერად იქცა. ცნობილია იქაური წიგნსაცავის რამდენიმე საყურადღებო ხელნაწერი. კაპათა დაარბიეს ხვარაზმელებმა 1244 წელს.
ლიტერატურა
კატეგორია:პალესტინა კატეგორია:ქართული ეკლესია-მონასტრები სირია-პალესტინაში
Introducing... The Beatles
Introducing... The Beatles — ინგლისური როკ-ჯგუფ The Beatles-ის პირველი ამერიკული გრამფირფიტა, რომელიც გამოვიდა 1964 წლის 10 იანვარს. ეს არის ბრიტანული Please Please Me-ს აშშ ვერსია.
სქოლიო
კატეგორია:The Beatles-ის ალბომები კატეგორია:1964 წლის ალბომები კატეგორია:ალბომები ჯორჯ მარტინის პროდიუსერობით
C
C, c — ლათინური ანბანის მესამე ასო, გამოიყენება პრაქტიკულად ყველა ანბანში ლათინურის ბაზაზე. წარმოებულია ბერძნული გამასგან (Γ, γ). თავდაპირველად ლათინურში აღნიშნავდა ბგერას [к] (ხანდახან [გ]), მოგვიანებით e და i-ს წინ გამოთქმა შეიცვალა ბგერებით [ჩ] ან [ც]; დღევანდელ ენებში ამ ასოს ხმოვანი შემადგენლობა განსაკუთრებით მრავალფეროვანია ([კ], [ს], [ც], [ჩ], [ჯ] და სხვ.; ხშირად სხვადასხვანაირად იკითხება სხვადასხვა პოზიციებში). ხშირად დიგრაფების ნაწილია (ყველაზე ძველი და გავრცელებული - ch, რომელსაც რომაელები ბერძნული ასოს ხი (Χ, χ) დაწერისთვის იყენებდნენ) და უფრო რთული ასოთშეხამებების (მაგ. გერმ.. sch, tsch და სხვა.).
კლავიატურა
კომპიუტერის კლავიატურაზე წარმოადგენს შემდეგი სიმბოლოების ერთობლიობას:
რესურსები ინტერნეტში
კატეგორია:ლათინური ასოები
რამის რიფი
რამის რიფი — კუნძული ბლუეფილდსის ლაგუნაში ნიკარაგუის აღმოსავლეთ სანაპიროზე. მე-17-18 საუკუნეებში ყველაზე ძლევამოსილმა მოსკიტომ რამის რიფი გადასცა რამას ხალხს ნიშნად მათი ერთობლივი წინააღმდეგობისა ტერაბა ინდიელებისადმი.
როდესაც, მორავიული სამისიონერო დამკვიდრდა კუნძულზე 1857 წელს. რამას ხალხმა დაიწყეს ინგლისურ ანბანზე შედგენილი კრეოლური ენის გამოყენება, ნაცვლად მათი მშობლიური რამული ენისა.
კატეგორია:ნიკარაგუის კუნძულები
მაწანწალა კატები სტამბოლში
მინი| მაწანწალა კატების ჯგუფი სტამბოლში, 2006 წ სტამბოლი მაწანწალა კატების (Sokak kedisi) მნიშვნელოვან პოპულაციას მასპინძლობს. მათი რაოდენობა მერყეობს ასი ათასიდან მილიონამდე. თურქეთის ბევრი მოქალაქე ქუჩის ცხოველებს განიხილავს როგორც საერთო საკუთრებაში არსებულ შინაურ ცხოველებს და არა ტრადიციულ მაწანწალებს. ქვეყანა ატარებს დამცველობით პოლიტიკას, რათა არ მოკლან და არ დაიჭირონ ისინი.
ისტორია
აიშე საბუნჩუს (პროექტ „სტამბოლის კატების“ წარმომადგენელი) მიხედვით, ქალაქში კატების ფართო გავრცელება შეიძლება დაკავშირებული იყოს ოსმალეთის იმპერიასთან. სტამბოლის (მაშინდელი კონსტანტინოპოლი) სახლების უმრავლესობა ხისგან იყო აშენებული, რამაც ხელი შეუწყო თაგვებისა და ვირთხების გამრავლებას. ამან ქალაქში კატების ყოფნა აუცილებლობად აქცია. სხვადასხვა მასობრივი ინფორმაციის საშუელება თურქეთში კატების მიმართ პოზიტიურ დამოკიდებულებას ისლამს უკავშირებს, რომელიც ქვეყანაში ყველაზე გავრცელებული რელიგიაა,
ჯანმრთელობა
მინი|კნუტი 2011 წელს ჩატარებული კვლევის დროს, რა დროსაც მოხდა სტამბოლის მაწანწალა ცხოველებში სოლიტერის ინფექციების შესწავლა, დადგინდა, რომ გამოკვლეული კატების 4,65%-ს ჰქონდა Joyeuxiella pasqualei-ის ინფექცია. ქუჩის და მაწანწალა კატებში გავრცელებულია აგრეთვე კატის იმუნოდეფიციტისა და კატის ლეიკემიის ვირუსი. მიუხედავად იმისა, რომ მაწანწალა კატა შეიძლება იყოს ცოფის გადამტანი, თურქეთში 2000-დან 2014 წლამდე დაფიქსირებული ცოფის 21 შემთხვევიდან არცერთი არ ყოფილა კატებისა და ადამიანების კონტაქტის გზით გავრცელებული.
ადგილობრივების მიერ კატების საჯარო კვება რამდენიმე ვეტერინარმა გააკრიტიკა. 2015 წელს რატგერსის უნივერსიტეტის მეცნიერების მიერ გამოქვეყნებულ ნაშრომში ნათქვამია, რომ კოლექტიური კვება იზიდავს და იწვევს ცხოველების კონცენტრაციას კონკრეტულ ტერიტორიაზე, რაც, თავის მხრივ, ხელს უწყობს გარკვეული დაავადებების გავრცელებას. ჯანმრთელი კატების კონტაქტი ობიექტებთან, როგორიცაა საკვები და წყლის კონტეინერები, რომლებიც დაბინძურებულია ავადმყოფი ცხოველების მიერ, კიდევ ერთი საზრუნავი საკითხია.
კანონი
მინი|ქუჩის კატები ჯიჰანგირში 2021 წლამდე თურქეთის კანონმდებლობა ცხოველებს (მაწანწალა და შინაურ ცხოველებს) განსაზღვრავდა როგორც „საქონელს“ და არა „ცოცხალ არსებებს“. ცხოველთა უფლებების აქტივისტებმა ეს კლასიფიკაცია გააკრიტიკეს, რადგან იგი ცხოველების წინააღმდეგ ჩადენილი დანაშაულისთვის მსუბუქ ჯარიმებს ითვალისწინებდა. 2021 წელს მიღებული წინადადების თანახმად, შინაურ და მაწანწალა ცხოველებს მიენიჭათ „ცოცხალი არსების“ სტატუსი, რაც ცხოველების წინააღმდეგ ჩადენილი დანაშაულისთვის ექვსი თვიდან ოთხ წლამდე თავისუფლების აღკვეთას ითვალისწინებს. კანონი ასევე ავალდებულებს თურქეთში ყველა უპატრონო ცხოველის სტერილიზაციას.
2019 წელს იაპონიის მოქალაქე თურქეთიდან დაადეპორტეს მას შემდეგ, რაც მან აღიარა, რომ ქუჩუქჩექმეჯეში მოკლა და შეჭამა 5 მაწანწალა კატა, რამაც ფართო აღშფოთება გამოიწვია ორივე ქვეყანაში.
პოპულარულ კულტურასა და მედიაში
სტამბოლის მაწანწალა კატები წარმოდგენილია სხვადასხვა მედიაში. 2016 წლის თურქულ დოკუმენტურ ფილმში „Kedi“ ასახულია სტამბოლის რამდენიმე მაწანწალა კატის ცხოვრება. ეცუკო შუნდოს 2015 წლის საბავშვო წიგნი „კატის ძიება სტამბოლში“ (イスタンブルで猫さがし) ეხება სტამბოლის იაპონური სკოლის მოსწავლეების მიერ მაწანწალა თურქული ვანის ჯიშის კატის ძიებას. აღსანიშნავია, რომ სოციალური მედია სტამბოლის კატების პოპულარობის მოპოვების მნიშვნელოვანი საშუალება გახდა.
ციურიხის კანტონი
ციურიხი (Zurich) — კანტონი შვეიცარიაში. მდებარეობს ქვეყნის ჩრდილო-აღმოსავლეთ ნაწილში. დედაქალაქია ციურიხი. ოფიციალური ენა გერმანულია, თუმცა ხალხი ადგილობრივ შვეიცარიულ გერმანულ დიალქეტზე საუბრობს.
შვეიცარიის კონფედერაციას ციურიხის კანტონი 1351 წელს შეუერთდა.
კანტონი ალპების ჩრდილოეთით მდებარეობს. ჩრდილოეთიდან ესაზღვრება შაფჰაუზენის კანტონი, დასავლეთით — აარგაუს, სამხრეთით — ცუგისა და შვიცის, აღმოსავლეთით კი თურგაუსა და სანქტ-გალენის კანტონები. მის ტერიტორიაზეა მოქცეული ციურიხის ტბის უდიდესი ნაწილი.
კანტონის ფართობი 1 728,8 კმ²-ია, საიდანაც 43,4% სოფლის მეურნეობისათვის გამოსადეგია, 30,7% ტყიანია. ტერიტორიის უდიდეს ნაწილს შეადგენს წყალმარჩხ მდინარეთა ხეობები, რომლებიც რაინისკენ ეშვებიან.
კანტონის მიწების უდიდესი ნაწილი დამუშავებულია, თუმცა იგი მაინც არ მიიჩნევა სასოფლო-სამეურნეო მხარედ. ყველგანაა განვითარებული მანუფაქტურა. წარსულში მნიშვნელოვანი იყო აბრეშუმისა და ბამბის წარმოება, თუმცა დღეს მთავარი აქცენტი გადატანილია მანქანა-დანადგარებისა და ქაღალდის წარმოებაზე. ეკონომიკაში დიდი წვლილი შეაქვთ მცირე და საშუალო ზომის კომპანიებს. ქალაქი ციურიხი ერთ-ერთი უმთავრესი საბანკო-სადაზღვევო ცენტრია.
კანტონის საბჭო 180 წევრისაგან შედგება, რომელთაც 4 წლიანი ვადით ირჩევენ. კანტონი 12 რაიონად და 171 მუნიციპალიტეტადაა დაყოფილი.
რესურსები ინტერნეტში
კატეგორია:შვეიცარიის კანტონები
სალიტერატურონი ნაწილნი ტფილისის უწყებათანი
„სალიტერატურონი ნაწილნი ტფილისის უწყებათანი“ — ქართული გაზეთის „ტფილისის უწყებანის“ ორკვირეული დამატება. გამოვიდა 1832 წლის იანვარში, გამოიცა სულ 6 ნომერი, ჩვენამდე მოაღწია მხოლოდ ხუთმა, რედაქტორ-გამომცემელი — სოლომონ დოდაშვილი. „სალიტერატურონი ნაწილნი ტფილისის უწყებათანი“ ქართული ჟურნალისტიკის ისტორიაში პირველ ქართულ ჟურნალად ითვლება. იბეჭდებოდა თარგმანები, ლექსები, მასალები ლიტერატურის, კრიტიკის ისტორიიდან, აღმოსავლეთის ისტორიიდან, განცხადებები და სხვა. თანამშრომლობდნენ გ. ერისთავი, ს. დოდაშვილი და ქართველი ინტელიგენციის სხვა წარმომადგენლები.
ლეგენდა პიანისტზე
„ლეგენდა პიანისტზე“ (The Legend of 1900) — ჯუზეპე ტორნატორეს პირველი ინგლისურენოვანი ფილმი, რომელიც გამოვიდა 1998 წელს. ფილმი იტალიურ პიესაზეა დაფუძნებული. მონაწილეობენ: ტიმ როთი, პრუიტ ტეილორ ვინსი და მელანი ტიერი. ფილმის მუსიკის ავტორმა, ენიო მორიკონემ მიიღო ოქროს გლობუსი საუკეთესო ორიგინალური საუნდტრეკისთვის. გარდა ამისა, ფილმში ჟღერს როჯერ უოტერსის მიერ შექმნილი, მორიკონეს თემაზე დაფუძნებული „Lost Boys Calling“.
სიუჟეტი
1900 წლის პირველ დღეს ლაინერ „ვირჯინიაზე“, რომელიც ამერიკასა და ევროპას შორის დაცურავდა, ყუთში იპოვეს ჩვილი ბავშვი. მას 1900 დაარქვეს. ბიჭმა მთელი თავისი ცხოვრება გემზე გაატარა ისე, რომ ერთხელაც არ ჩასულა ნაპირზე. მან ისწავლა პიანინოზე დაკვრა და ამ საქმის ნამდვილი ვირტუოზი გახდა.
რესურსები ინტერნეტში
კატეგორია:ინგლისურენოვანი ფილმები კატეგორია:1998 წლის ფილმები კატეგორია:ამერიკული ფილმები კატეგორია:იტალიური ფილმები კატეგორია:დრამატული ფილმები კატეგორია:ჯუზეპე ტორნატორეს ფილმები
Haedropleura summa
Haedropleura summa — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
თურქეთის პრეზიდენტი
კვალიფიკაცია
იმისათვის, რომ კანდიდატი გახდეს თურქეთის პრეზიდენტად, უნდა ჰქონდეს დაასრულებული უმაღლესი განათლება და მინიმუმ ორმოცი წლის ასაკი.
ახლადარჩეულმა პრეზიდენტმა უნდა გაწყვიტოს თავისი ურთიერთობები, ასეთის არსებობის შემთხვევაში, თავის პოლიტიკურ პარტიასთან და მისი, როგორც თურქეთის პარლამენტის წევრობა უნდა შეწყდეს.
არჩევნები
პრეზიდენტის არჩევნები უნდა დაიწყოს მინიმუმ 30 დღით ადრე, როდესაც მოქმედი პრეზიდენტის ვადა იწურება ან 10 დღის განმავლობაში, პრეზიდენტის პოსტის ვაკანტურობიდან, და უნდა დასრულდეს 30 დღის განმავლობაში არჩევნების დასაწყისიდან. კანდიდატები უნდა გამოცხადდნენ პარლამენტის ბიუროში პირველი 10 დღის განმავლობაში და არჩევნები უნდა დასრულდეს, დარჩენილი 20 დღის განმავლობაში.
ადრე, პრეზიდენტს ირჩევდნენ თურქეთის პარლამენტის წევრები. 2007 წელს შემუშავდა ახალი წესი, რომლის თანახმად მომავალ პრეზიდენტს აირჩევენ მოქალაქეები, პირდაპირი ხმის მიცემის მეშვეობით. პრეზიდენტი შეიძლება იყოს თურქეთის პარლამენტის წევრი ან საერთოდ თურქეთის ნებისმიერი მოქალაქე, რომელიც აკმაყოფილებს მოთხოვნებს.
სქოლიო
კატეგორია:თურქეთი კატეგორია:აზიის ქვეყნების პრეზიდენტები კატეგორია:თურქეთის პრეზიდენტები კატეგორია:თურქეთის მთავრობა
ერისთავი (მრავალმნიშვნელოვანი)
საკუთარი სახელი  ერისთავი შეიძლება აღნიშნავდეს ერთ-ერთ შემდეგ პიროვნებათაგანს:
მორფოლოგია
მორფოლოგია შეიძლება აღნიშნავდეს:
შვედეთის სპორტისა და ჯანმრთელობის სკოლა
შვედეთის ჯანმრთერლობისა და სპორტის სკოლა (შვედ Gymnastik- och idrottshögskolan) — უმაღლესი სასწავლებელი სტოკჰოლმში, შვედეთში. ჯანმრთელობისა და სპორტის სკოლა ფიზიკური განვითარების, სპორტული შეჯიბრებებისა და ჯანმრთელობის პრევენციის ფაკულტეტებს სთავაზობს მსურველებს. სასწავლებელში მიმდინარეობს როგორც თეორიული, ასევე პრაქტიკული სწავლება.
რესურსები ინტერნეტში
კატეგორია:სტოკჰოლმი
რუსუდანი (დავით VI-ის ასული)
რუსუდანი (Ρουσαντάνα [რუსუდანა]) — დავით VI ნარინისა და მისი მეუღლის თეოდორა პალეოლოგის ასული, ტრაპიზონის კონსორტ-იმპერატრიცა, მანუელ დიდის მეორე მეუღლე (1223 — 1253 წწ.).
ბიოგრაფია
რუსუდანი დაიბადა დაახლ. 1242/1245 წელს საქართველოს მეფის დავით VI ნარინისა და მისი მეორე მეუღლის თეოდორა პალეოლოგის ოჯახში. ისტორიკოსთა ერთი ნაწილი თეოდორას მიხეილ VIII-ისა და თეოდორა დუკაინას ასულად მიიჩნევს, მეორე კი თვლის, რომ ის იოანე პალეოლოგისა და ტორნიკაინას შვილია.
არსებობს ვერსია, რომ რუსუდანი დავით VII ულუს ასულია. იმპერატრიცის დედა შეიძლება ყოფილი გვანცა დედოფალი, რადგან ჯიგდა-ხათუნის შვილების შესახებ არაფერია ცნობილი.
იმპერატრიცა
რუსუდანის შესახებ წერს ბერძენი ისტორიკოსი მიხაილ პანარეტოსი:
რაც ნიშნავს იმას, რომ ის თეოდორა დიდის დედა იყო.
რუსუდანი გარდაიცვალა არაუგვიანეს 1260 წ. იმპერატრიცის გარდაცვალების შემდეგ მანუელმა ცოლად ირენა სირიკაინა მოიყვანა.
სქოლიო
კატეგორია:ტრაპიზონის იმპერიის ადამიანები კატეგორია:საქართველოს სამეფოს ბაგრატიონები
ანასტასიუს IV
მინი|მარჯვნივ|200px|ანასტასიუს IV ანასტასიუს IV (Anastasius PP. IV; ერისკაცობაში კორადო დემეტრი დელლა სუბურა; დ. 1073 — გ. 3 დეკემბერი, 1154) — რომის პაპი 1153–1154  წლებში.
ანასტასიუს IV წარმოშობით იტალიელი იყო. იგი პაპად აირჩიეს 1153 წლის 9 ივლისიდან და რომის პაპი იყო გარდაცვალებამდე, 1154 წლის 3 დეკემბრამდე.
რესურსები ინტერნეტში
კატეგორია:რომის პაპები კატეგორია:დაბადებული 1073 კატეგორია:გარდაცვლილი 3 დეკემბერი კატეგორია:გარდაცვლილი 1154
ოროფინო
ოროფინო (Orofino) — ქალაქი აშშ-ში. მდებარეობს აიდაჰოს შტატში, კლიარუოტერის ოლქში. 2010 წლის მონაცემებით ქალაქის მოსახლეობა შეადგენს 3142 კაცს.
იხილეთ აგრეთვე
კატეგორია:აიდაჰოს ქალაქები
ინდიანა ჯოუნსი
ჰენრი ინდიანა უოლტონ ჯოუნს უმცროსი, ან მოკლედ ინდიანა ჯოუნსი — გამოგონილი პერსონაჟი, რომელიც ცნობილია სტივენ სპილბერგის ტრილოგიიდან, რომელსაც 2008 წელს მოჰყვა გაგრძელება „ინდიანა ჯოუნსი და ბროლის თავის ქალის სამეფო“.
სრულმეტრაჟიანი ფილმები
ინდიანა ჯოუნსის როლს სრულმეტრაჟიან ფილმებში ასრულებს ჰარისონ ფორდი.
პირველი ფილმია „დაკარგული კიდობნის მაძიებლები“, რომლის მოვლენები 1936 წელს ვითარდება. იგი ჰგავს 1930-იანი წლების სერიალებში გამოჩენილ მოგზაურებს. პარალელურად ინდიანა არქეოლოგიის ფაკულტეტის ლექტორია, მარშალის კოლეჯში (კონექტიკუტში არსებულ გამოგონილ კოლეჯში). პირველ ამბავში ინდიანა ხვდება ფაშისტებს, რომლებიც თვალს ადევნებენ მას და ცდილობენ მიითვისონ ბიბლიური დაკარგული კიდობანი.
1984 წლის ფილმი „ინდიანა ჯოუნსი და ბედისწერის ტაძარი“ აღწერს 1935 წლის მოვლენებს. აქ ინდიანა კინაღამ იღუპება, მის მეგობრებს კი აწამებენ ინდოეთში დაკარგულ ტაძარში. ფილმში ადგილი აქვს ძალადობის სცენებს - მაგალითად, ცოცხლად გულის ამოღებას. ამ მოგზაურობისას ინდიანა ეძებს წმინდა ქვებს.
მეოთხე ფილმი, „ინდიანა ჯოუნსი და ბროლის თავის ქალის სამეფო“ გამოვიდა ეკრანებზე 2008 წლის 22 მაისს. მისი მოვლენები მიმდინარეობს 1957 წელს. ინდიანა და მისი მეგობარი მაკი (რეი უინსტონი) ებრძვიან საბჭოთა ჯარისკაცებს აშშ-ის კუთვნილ ტერიტორიაზე. რუსები აშანტაჟებენ ჯოუნსს და იჭერენ მის შეყვარებულს, მერიონ რეივენვუდს (კერენ ალენი), რომელიც ასევე გამოჩნდა პირველ ფილმში. ინდიანა იძულებულია, მათთვის ეძებოს დაკარგული ბროლის თავის ქალა.
როლზე შერჩევა
თავდაპირველად სტივენ სპილბერგს სურდა როლზე ჰარისონ ფორდის მიწვევა, მაგრამ ჯორჯ ლუკასი წინააღმდეგი იყო - ფორდი უკვე თამაშობდა მის სამ ფილმში და მას არ სურდა, რომ ეს ყოფილიყო მარტინ სკორსეზესა და რობერტ დე ნიროს კავშირის მსგავსი ურთიერთობა. როლზე რამდენიმე მსახიობი შეარჩიეს, მათ შორის - ტომ სელეკიც. მაგრამ კომპანიას CBS სელეკი არ მოსწონდა, ამიტომაც, სპილბერგის ინიციატივით, ფორდი იქცა ინდიანად. გადაღებამდე 3 კვირით ადრე მან გაიარა შერჩევა და მოწონებული იქნა ლუკასის მიერ.
პროტოტიპები
შემჩნეულია, რომ რამდენიმე რეალური ადამიანი იქცა ინდიანას პროტოტიპად. ესენია:
ჯორჯ ლუკასის თქმით, შონ კონერის მიერ განსახიერებული ჯეიმზ ბონდი ასევე ნაწილობრივ იქცა ჯოუნსის პროტოტიპად.
ინდიანა ინდიანამდე
ინდიანას უშუალო გავლენად იქცნენ ლუკასისა და სპილბერგის ბავშვობის გმირები, რომლებიც ჩნდებოდნენ სხვადასხვა ფილმსა თუ კომიქსში. ჰავაის კუნძულებზე დასვენებისას სპილბერგმა ლუკასს გაანდო თავისი ჩანაფიქრი - მას სურდა ჯეიმზ ბონდის მსგავსი სათავგადასავლო ფილმის გადაღება, რომელშიც ბევრი იუმორი იქნებოდა.
პერსონაჟს თავდაპირველად ერქვა ინდიანა სმითი, ესკიმოსური ლაიკის ჯიშის ძაღლის გამო, რომელიც ლუკასს შინ ჰყავდა. სპილბერგს ეს იდეა არ მოსწონდა და მათ „სმითი“ შეცვალეს „ჯოუნსით“. თუმცა, მინიშნება ძაღლზე მაინც ჩნდება ფილმის მესამე სერიაში, რომლის ფინალშიც ჰენრი ჯოუნსი უყვება ყველას ძაღლზე სახელად ინდიანა, რაც სხვა მგზავრების სიცილს იწვევს.
ჩაცმულობა და იარაღი
როგორც წესი, ინდიანა ჯოუნსს აცვია და თან აქვს შემდეგი აქსესუარები:
რესურსები ინტერნეტში
კატეგორია:კინოპერსონაჟები კატეგორია:გამოგონილი პერსონაჟები
542
თარიღი უცნობია
*
პერვეზ მუშარაფი
thumb|170px|პერვეზ მუშარაფი პერვეზ მუშარაფი (ურდუ: پرويز مشرف, ინგლ.: Pervez Musharraf; დ. 11 აგვისტო 1943, ნიუ-დელი, ინდოეთი — გ. 5 თებერვალი, 2023) — პაკისტანელი სამხედრო და სახელმწიფო მოღვაწე, გენერალი, პაკისტანის პრეზიდენტი 2001-2008 წწ.
ბიოგრაფია
პერვეზ მუშარაფი დაიბადა 1943 წლის 11 აგვისტოს ნიუ-დელიში, ინდოეთში. 1947 წელს მან მშობლებთან ერთად დატოვა ინდოეთი და პაკისტანში გადავიდა საცხოვრებლად. იქ მუშარაფმა სამხედრო განათლება მიიღო და არმიაში დაიწყო სამსახური. მან ინდოეთის წინააღმდეგ ორივე ომში მიიღო მიიღო მონაწილეობა.
ომის შემდეგ იგი პაკისტანის არმიის პირველი გენერალი გახდა. 1999 წლის 12 ოქტომბერს მუშარაფის მეთაურობით (იგი ამ დროს გენშტაბის უფროსი იყო) არმიამ პუტჩი მოაწყო და პრემიერ-მინისტრი ნავაზ შარიფი შინაპატიმრობაში აიყვანა. პოლიტიკური ძალაუფლების ხელში აღების შემდეგ 1999 წლის 22 დეკემბერს მუშარაფის 30.000-მდე მებრძოლმა ქვეყნის ყველა ელექტროსადგური დაიკავა, რითაც კონტროლი დაამყარა პაკისტანის ეკონომიკაზეც. 2001 წლის 20 ივნისს მუშარაფი ოფიციალურად გახდა პაკისტანის პრეზიდენტი. thumb|[[ჯორჯ უოლკერ ბუში|ჯორჯ ბუში და პერვეზ მუშარაფი]] დასავლეთის ქვეყნებში მუშარაფი მოიაზრებოდა, როგორც გაწონასწორებული პოლიტიკოსი. ის დასავლეთთან თანამშრომლობდა კიდეც. მისი პრეზიდენტობის დროს პაკისტანში ეკონოკური რეფორმები გატარდა და ქვეყანა მოდერნიზაციის გზაზე დადგა. რელიგიურ საკითხში პერვეზ მუშარაფი შემწყნარებელი და გაწონასწორებულია. პუტჩის შემდეგ პაკისტანის არმია და უშიშროების სამსახური გაიწმინდა ისლამისტური ელემენტებისაგან.
2001 წლის 11 სექტემბერის ტერაქტების შემდეგ მუშარაფი აშშის პრეზიდენტის ჯორჯ ბუშის მოკავშირე იყო ტერორიზმის წინააღმდეგ ომში. 2003 წლის 14 დეკემბერს იგი აფეთქებას გადაურჩა რავალპინდიში, როცა ტერორისტებმა ააფეთქეს ის ხიდი, რომელზეც პრეზიდენტის ესკორტმა გაიარა. ეს მუშარაფზე მოწყობილი მესამე ტერაქტი იყო.
პტეზიდენტობის უკანასკნელ წლებში მუშარაფი ინდოეთთან შერიგების გზას ადგა. ეს მოლაპარაკებები ცნობილია „კრიკეტ-დიპლომატიის“ სახელწოდებით.
2008 წლის 18 აგვისტოს პრეზიდენტი მუშარაფი გადადგა სამთავრობო კოალიციის მხრიდან იმპიჩმენტის საშიშროების გამო.
რესურსები ინტერნეტში
კატეგორია:დაბადებული 11 აგვისტო კატეგორია:დაბადებული 1943 კატეგორია:პაკისტანელი სამხედრო მოღვაწეები კატეგორია:პაკისტანის პრეზიდენტები კატეგორია:გარდაცვლილი 5 თებერვალი კატეგორია:გარდაცვლილი 2023
სალიხა
სალიხა — ჯადვარისებრთა ოჯახის ზოგიერთი მცენარის გამომშრალი ფესვისეული გორგლები. შეიცავს ლორწოს (50%-მდე), სახამებელს (24-30%), ცილას (15%). ხმარობენ მედიცინაში.
ლიტერატურა
კატეგორია:ჯადვარისებრნი კატეგორია:სამკურნალო მცენარეები
პარკ-ელა
250px|მინიატიურა|[[პიც-ელა]] 250px|მინიატიურა|პარკში მდებარე [[მარმორერის ტბა]] პარკ-ელა (რეტორომ. Ela Park) — ბუნების პარკი შვეიცარიაში, გრაუბიუნდენის კანტონში. შექმნილია რეგიონული ბიოტიპის დაცვისა და მისი მდგრადი გამოყენების მიზნით, რათა დაეხმაროს ამ პეიზაჟურ და კლუტურული აქტივებით მდიდარ არეალს. ფართობი 600 კმ²-ს შეადგენს.
შვეიცარიის ერთადერთი ეროვნული პარკისგან განსხვავებით, რომელიც მხოლოდ ბუნებას იცავს, ელის ბუნების პარკი მოიცავს კულტივირებულ და დასახლებულ ტერიტორიას 21 მუნიციპალიტეტის გარშემო. პარკმა სახელი მიიღო მის ცენტრში მდებარე 3 338 მ სიმაღლის პიც-ელის მთისგან.
პარკი ორგანიზებულია როგორც ადგილობრივი აქტივობების კერძო ასოციაცია; ფინანსდება ადგილობრივი მუნიციპალიტეტების, გრაუბიუნდენისა და ციურიხის კანტონებისგან, საკონსერვაციო ჯგუფ Pro Natura-სგან, ისევე როგორც შვეიცარიის ფედერალური მთავრობისგან. გარდა საგზაო ნიშნებისა, მნახველებს სხვა რამდენიმე ნიშანიც მიუთითებს, რომ ისინი პარკში შედიან. აქტივობები ძირითადად ფოკუსირდება ეკოლოგიურ, კულტურულ, ტურისტულ და ეკონომიკურ განვითარებასა და კოოპერაციაზე.
რესურსები ინტერნეტში
კატეგორია:შვეიცარიის გეოგრაფია
ბორენა დედოფალი
მინი|დედოფალი ბორენა ბორენა — საქართველოს დედოფალი XI საუკუნეში, ბაგრატ IV-ის მეუღლე, ოსთა მეფის ასული, პოეტი. ბაგრატმა იგი შეირთო ელენე დედოფლის გარდაცვალების შემდეგ.
იამბიკო საყურადღებოა თავისი მხატვრული ფორმით. თუ ადრეული ხანის იამბიკოებში რითმა მხოლოდ ჩანასახის ფორმით გვხვდება, ბორენას ლექსში მას უკვე დასრულებული სახე აქვს.
რესურსები ინტერნეტში
კატეგორია:საქართველოს დედოფლები
ერქომაიშვილი
იხილეთ აგრეთვე
კატეგორია:ქართული გვარები
კანადის ადამიანის უფლებების მუზეუმი
კანადის ადამიანის უფლებების მუზეუმი (Canadian Museum for Human Rights, Musée canadien pour les droits de la personne, CMHR) — კანადის გვირგვინის კორპორაცია და ეროვნული მუზეუმი, რომელიც მდებარეობს უინიპეგში, მანიტობა, კანადა. მუზეუმის მიზანია „გამოიკვლიოს ადამიანის უფლებათა თემა სპეციალური, მაგრამ არა ექსკლუზიური მითითების საშუალებით კანადაში, აამაღლოს საზოგადოების ცნობიერება ადამიანის უფლებების შესახებ, ასევე ხელი შეუწყოს სხვების პატივისცემას და საზოგადოებაში წაახალისოს რეფლექსია და დიალოგი“.
2008 წელს დაარსებული კანადის ადამიანის უფლებების მუზეუმი პირველი ახალი ეროვნული მუზეუმია კანადაში, რომელიც 1967 წლის შემდეგ დაარსდა და ის ერთადერთი ეროვნული მუზეუმია რომელიც ეროვნული დედაქალაქის რეგიონის გარეთ მდებარეობს. The Museum held its opening ceremonies on 19 September 2014. მუზეუმის გახსნის ცერემონიალი 2014 წლის 19 სექტემბერს მოეწყო.
კანადის ადამიანის უფლებების მუზეუმის მეგობრები მუზეუმის დაქვემდებარებაში არსებული საქველმოქმედო ორგანიზაციაა.
განვითარება
კანადელ იურისტსა და პოლიტიკოსს, იზი ასპერს, კანუესტის გლობალური კორპეაციების კონგლომერატის დამფუძნებელს ეკუთვნის იდეა კანადის ადამიანის უფლებების მუზეუმის შექმნის შესახებ. მან მუზეუმის აშენების შესახებ იდეა პირველად 2000 წლის 18 ივლისს წარადგინა. ასპერი იმედოვნებდა, რომ მუზეუმი გახდებოდა ადგილი, სადაც კანადელი სტუდენტები ადამიანის უფლებების შესახებ ინფორმაციის გაცნობას შეძლებდნენ. მან ეს იდეა ასევე განიხილა უინიპეგის ცენტრის აღორძინებისა და ქალაქში ტურიზმის გაზრდის მხრივაც. მუზეუმის შექმნის მიზნებს შორის იყო ადამიანის უფლებების გაცნობიერებისა და ცნობიერების ამაღლება, ასევე სხვების პატივისცემის ხელშეწყობა და ასახვის, დიალოგისა და მოქმედების წახალისება. იზი ასპერი იდეაზე სამი წლის განმავლობაში მუშაობდა და ამ პერიოდში მან ყველაფერი ტექნიკურ-ეკონომიკური თვალსაზრისით განიხილა კანადელ ექსპერტებთან ერთად.
thumb|კანადის ადამიანის უფლებების მუზეუმი [[2011 წლის ნოემბერში|250 px]] thumb|250 px|კანადის ადამიანის უფლებების მუზეუმი, ხედი პროვენშეს ბულვარიდან, [[2014 წლის აპრილი]] thumb|[[უინიპეგის ხედი მუზეუმის ზედა სართულიდან|250 px]] 2003 წელს იზი ასპერმა დააარსა კანადის ადამიანის უფლებების მუზეუმის მეგობრები, კერძო საქველმოქმედო ორგანიზაცია, რომელიც კანადის ადამიანის უფლებების მუზეუმის აშენებისათვის სახსრების მოძიებას ითვალისწინებდა. 17 აპრილს, კანადის უფლებათა და თავისუფლებათა ქარტიის 21 წლისთავთან დაკავშირებით ფორკში, უინიპეგი ღონისძიება მოეწყო, სადაც ასპერმა მუზეუმის შექმნის იდეის შესახებ ოფიციალურად პირველად განაცხადა. პრემერ-მინსტრიმა, ჟან შრეტიენმა კაპიტალური ხარჯებისათვის გამოყო პირველი 30 მილიონი აშშ დოლარი, კერძო ინვესტიციები კი მოგვიანებით კანადის ადამიანის უფლებების მუზეუმის მეგობრებმა მოიძიეს. მუზეუმისათვის ასპერ ფონდმა 20 მილიონი აშშ დოლარი გამოჰყო.